Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A felsőoktatásról szóló 1993. évi LXXX. törvény (a továbbiakban: Ftv.) 83. § (9) bekezdése ad felhatalmazást az Országos Felsőoktatási Irodának arra, hogy a felvételi eljárással
Paragraph Index: 966

A felsőoktatásról szóló 1993. évi LXXX. törvény (a továbbiakban: Ftv.) 83. § (9) bekezdése ad felhatalmazást az Országos Felsőoktatási Irodának arra, hogy a felvételi eljárással kapcsolatos állami és intézményi feladatok koordinálását és segítését biztosítsa. A felsőoktatási intézmények felvételi eljárásainak általános szabályairól szóló 28/1995. (III. 24.) Korm. rendelet 16. §-a szerint a Művelődési és Közoktatási Minisztériumnak (MKM) kell gondoskodnia évente a Felsőoktatási felvételi tájékoztató megjelentetéséről, központi számítógépes nyilvántartás működtetéséről, továbbá egyéb, a felvételi eljárást segítő szolgáltató funkciók ellátásáról. E feladatok ellátását az Ftv. hivatkozott rendelkezése alapján az OFFI biztosítja. 1999/79/II. szám Az OFFI feladatainak ellátását részben a központi költségvetés, részben a felvételi költségtérítés alapdíja biztosítja, működése feletti felügyeletet a 6/1994. (Műv. K. 22.) MKM utasítás alapján a művelődési és közoktatási miniszter látja el. A felsőoktatási intézménybe jelentkezők által kitöltendő „A” jelű „Jelentkezési Törzslap” 8. pontjában a pályázó a számára megfelelő igen/nem választ jelölheti meg a következő mondat mellett: „Ha az általam megjelölt intézmények egyikébe se vennének fel, kérem, hogy egyéb továbbtanulási lehetőségekről küldjenek tájékoztatót.” Ez a nyilatkozat — az OFFI megbízott vezetőjének tájékoztatásával ellentétben — nem ad felhatalmazást arra, hogy az OFFI a felvételizők adatait harmadik személynek továbbítsa. A vezető válasza szerint az adattovábbítás célja az, hogy a pályázóknak „sikertelen felvételijük miatt további felkészülésükhöz, szakmát adó tanfolyam elvégzéséhez segítséget nyújtson”. A pályázóknak megküldött — a beadványozó által kifogásolt — tájékoztató anyagok azonban nem szakmát adó tanfolyam elvégzésére hívnak fel, és nem is — a felvételi törzslapon szereplő — egyéb továbbtanulási lehetőségekről szólnak, feladójuk pedig nem az OFFI. Mindezek alapján a pályázóknak a Dokusoft Informatikai Gmk által küldött levélben hivatkozott „felhatalmazás”-ról szóló tájékoztatás megtévesztő. Az OFFI és a Dokusoft közötti megbízási szerződés értelmében a Dokusoft térítési díjat fizet az OFFI részére. A szerződés a felvételt nem nyert pályázók adatainak átadásáról adatvédelmi szempontból számos pontjában kifogásolható, jogsértő. Az Egyénnek a személyes adatok feldolgozásával kapcsolatos védelméről és ezeknek az adatoknak szabad áramlásáról szóló Európai Parlament és a Tanács által kiadott 95/46/EC Irányelve 2. Cikk h) pontja szerint az adattovábbításhoz való hozzájárulás akkor tekinthető megadottnak, ha az „az adatalany kívánságának önkéntes, határozott és tájékozott kinyilvánítása, mellyel beleegyezését fejezi ki az őt érintő személyes adatok feldolgozásába”. Hivatalom az adattovábbításhoz való hozzájárulás meglétének vizsgálatakor ezt a szabályt irányadónak tekinti, különös tekintettel az Avtv. 3. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes